dh-unibe/image-text_koenigsfelden-charters-post-1500 huggingface dataset:
Wir, dˀ schulthes und rät zuͦ Waltzhuͦt, tuͦn kunt mit disem brief, dz fûr ûns komē sint die eltesten ✳
unsˀn burgˀ, die wir habin ze Waltzhuͦt, der namen hie geschribn̄ sint: Ruͦdolf Notstein, ✳ Hans Bridli,
Heinrich Sùngeller, ✳ Claus Ruͦter, ✳ Heymo Hettlingˀ, ✳ Hans Beringˀ, ✳ Heinrich Rotzeller, ✳ Bˀchtolt von
Heppischwand, Hans Urrenbolt, ✳ Uly Heinrice, ✳ Cuͤni Brogli, ✳ Heini Mùnchli, ✳ Bûrgi Kunol, ✳ Ruͤdi Zubˀ, ✳
Heinni Breit, ✳ Cuͤni Hùller, ✳ Hans Kramer, ✳ Heinr̄ Surber, ✳ Cuͤny Visch, ✳ Hans Weidman, ✳ und dˀ Glarner. ✳
dis vorgenant unsˀ burgˀ habin wir gefraget von einr mattē wegen, lit ze Stuntzingen, die man nempt
dˀ Bruͤl, dz sy ùns darumb ein kuntschaft sagent, ob die selb matt gehoͤr in die widem dˀ froͧwan ze ✳
Kùngsvelt odˀ in den hof gen Stuntzingen. die haben ùns geseit by iren eran und eiden, dz si von irn
vordˀn nie anders vˀnomen habint und selb nit anders wissunt, won dz die vorgenat matt, der Bruͤl
den froͧwen von Kùngsvelt gezinset hab, und in ouch hùtt, ✳ diz tags, zins geb und in ir widem gehoͤr. und ze
urkùnd diser kuntschaft habin wir, schultheis und raͧt ze Waltzhuͦt, unser secretum insigel gehenket
an disen brief der gebn̄ wart am mentag vor Galli, anno dn̄i ꝫcꝭ lxxxxvijͦ.
Konigsf. 841
wist das die matt₎ genan̄t
der Bruͤli den frowen
zuͦ Kùngsfeld₎ gehoͤrt
lit zuͦ Stùntzing₎
Stùntzing₎ ✳
Staatsarchiv
AARGAU
Nͦ✳ 8 ✳
K
S ✳ 51
x
✳ ✳
✳ ùbˀ die widem ze Waltzhuͦt
der ✳ v ✳ brief ✳